CELEX: C2004/106/71
Language: fi
Date: 2004-04-30 00:00:00
Title: Asia C-140/04: Hofvan Beroep te Antwerpenin 11.3.2004 tekemällään päätöksellä esittämäennakkoratkaisupyyntö asiassa N.V. United Antwerp Maritime Agencies vastaanBelgische Staat ja toisaalta N.V. Seaport Terminals vastaan 1) Belgische Staatja 2) N.V. United Antwerp Maritime Agencies

30.4.2004   
            
            
               FI
            
            
               Euroopan unionin virallinen lehti
            
            
               C 106/41
            
         Hof van Beroep te Antwerpenin 11.3.2004 tekemällään päätöksellä esittämä ennakkoratkaisupyyntö asiassa N.V. United Antwerp Maritime Agencies vastaan Belgische Staat ja toisaalta N.V. Seaport Terminals vastaan 1) Belgische Staat ja 2) N.V. United Antwerp Maritime Agencies
   (Asia C-140/04)
   (2004/C 106/71)
   Hof van Beroep te Antwerpen on pyytänyt 11.3.2004 tekemällään päätöksellä, joka on saapunut yhteisöjen tuomioistuimeen 16.3.2004, Euroopan yhteisöjen tuomioistuimelta ennakkoratkaisua asiassa N.V. United Antwerp Maritime Agencies vastaan Belgische Staat ja toisaalta N.V. Seaport Terminals vastaan 1) Belgische Staat ja 2) N.V. United Antwerp Maritime Agencies, seuraaviin kysymyksiin:
   
               1.
            
            
               Voidaanko henkilönä, jonka on (12.10.1992 annetulla neuvoston asetuksella (ETY) N:o 2913/92 vahvistetun yhteisön tullikoodeksin 203 artiklan 3 kohdan neljännen luetelmakohdan mukaisesti) täytettävä tavaran väliaikaisesta varastoinnista johtuvat velvollisuudet, pitää sitä henkilöä, jonka on esitettävä tavarat tullille (tullikoodeksin 40 artikla), mistä seuraa, että hänen tai hänen edustajansa on tehtävä yleisilmoitus (tullikoodeksin 44 artiklan 2 kohta) ja allekirjoitettava se (2.7.1993 annetulla komission asetuksella (ETY) N:o 2454/93 vahvistetun tullikoodeksin soveltamisasetuksen 183 artiklan 1 kohta) sekä pystyttävä esittämään tavarat tulliviranomaisille, mikäli niitä ei ole purettu ne yhteisöön kuljettaneesta kuljetusvälineestä, kunnes tavaroille on osoitettu tulliselvitysmuoto?
            
         
               2.
            
            
               Voidaanko henkilönä, jonka on (tullikoodeksin 203 artiklan 3 kohdan neljännen luetelmakohdan mukaisesti) täytettävä tavaran väliaikaisesta varastoinnista johtuvat velvollisuudet, pitää sitä henkilöä, joka pitää tavaroita hallussaan purkamisen jälkeen siirtääkseen tai varastoidakseen ne, mistä seuraa, että häntä pidetään tullikoodeksin 51 artiklan 2 kohdan ja 53 artiklan 2 kohdan perusteella tavaroiden haltijana ja hän on soveltamisasetuksen 184 artiklan 2 kohdan mukaisesti velvollinen esittämään tavarat kokonaisuudessaan uudestaan tulliviranomaisten pyynnöstä?
            
         
               3.
            
            
               Jos ensimmäiseen ja toiseen kysymykseen vastataan myöntävästi, voidaanko näissä kysymyksissä tarkoitettujen henkilöiden katsoa olevan samanaikaisesti tullivelallisia ja näin ollen solidaarisessa vastuussa tullivelasta, jos oletetaan, että ensimmäisessä ja toisessa kysymyksessä tarkoitetut henkilöt ovat eri henkilöitä (eli tässä tapauksessa sen laivalinjan edustaja, jota käyttäen tavarat tuotiin yhteisöön, ja tavaroiden käsittelijä, joka huolehtii tavaroiden varastoinnista ja siirtämisestä tulliviranomaisten osoittamalla purkupaikalla/laiturilla)?
            
         
               4.
            
            
               Jos kolmanteen kysymykseen vastataan myöntävästi, onko ensimmäisessä kysymyksessä tarkoitetun henkilön katsottava olevan tullivelallinen siihen asti, kun tavaroille valitaan tulliselvitysmuoto, riippumatta siitä, että sen jälkeen kun tavarat on purettu siitä kuljetusvälineestä, jolla ne on tuotu yhteisöön, toisessa kysymyksessä tarkoitettu henkilö varastoi tai siirtää ne?
            
         
               5.
            
            
               Jos kolmanteen kysymykseen vastataan kieltävästi, onko ensimmäisessä kysymyksessä tarkoitetun henkilön katsottava olevan tullivelallinen siihen asti, kun tavarat ottaa haltuunsa toisessa kysymyksessä tarkoitettu henkilö, ja onko toisessa kysymyksessä tarkoitettu henkilö tullivelallinen vasta siitä ajankohdasta alkaen, kun hän alkaa huolehtia tavaroiden varastoinnista ja siirtämisestä?
            
         
               6.
            
            
               Jos ensimmäiseen kysymykseen vastataan myöntävästi ja toiseen kysymykseen kieltävästi, onko ensimmäisessä kysymyksessä tarkoitetun henkilön katsottava olevan tullivelallinen siihen asti, kun toisessa kysymyksessä tarkoitettu henkilö ottaa tavarat haltuunsa, vai siihen asti, kun tavaroille on osoitettu tulliselvitysmuoto?